มีอาการแน่นหน้าอก ใจสั่น จะมีอาการตอนนอนกลางคืนและก็มีอาการตอนทานข้าวมื้อเย็นแบบอิ่มๆค่ะ แบบอยู่ดีๆก็รู้สึกแน่นหน้าอก ใจสั่น เวียนศรีษะ ขึ้นมาทันทีเลยค่ะ อาการแบบนี้เกี่ยวกับอะไรค่ะ อันตรายไหมค่ะ
สวัสดีค่ะ การวินิจฉัยที่เป็นไปได้-กรดไหลย้อน อาจทำให้มีอาการแสบร้อนกลางอก หายใจไม่อิ่ม จุกแน่นหน้าอก กลืนลำบากได้ หากสัมพันธ์กับมื้ออาหาร จะนึกถึงโรคนี้มากที่สุด โดยในขณะที่จุกแน่นอกอาจมีอาการใจสั่นเกิดร่วมด้วยได้ รักษาด้วยการรับประทานยาลดกรดและปรับพฤติกรรม เป็นโรคที่ไม่อันตรายแต่อาจเป็นๆหายๆได้-โรคหัวใจเช่นกล้ามเนื้อหัวใจขาดเลือดเฉียบพลัน และภาวะหัวใจวาย มักมีอาการแน่นหน้าอกแบบตื้อๆเหมือนมีของหนักมาทับ เหนื่อยง่ายมากขึ้น ขาบวม นอนราบไม่ได้-โรคเกี่ยวกับทางเดินหายใจเช่น โรคหอบหืดจากหลอดลมหดตัวแคบลง โรคปอดอักเสบหรือติดเชื้อ อาจพบร่วมกับอาการไข้ ไอ หอบเหนื่อย-ระบบทางเดินหายใจถูกกีดขวาง หรือมีสิ่งแปลกปลอมติดอยู่ เช่น มีเมล็ดผลไม้หรือก้างปลาติดอยู่ในลำคอ-โรคภูมิแพ้ หรือแพ้สารบางอย่าง มักเป็นเฉียบพลัน ทำให้ทางเดินหายใจบวม-การออกกำลังกายหรือทำงานหนัก-เกิดเหตุการณ์ทำให้ตื่นตระหนกตกใจกะทันหัน หรือมีความวิตกกังวลเบื้องต้นแนะนำดื่มน้ำมากๆ หลีกเลี่ยงการรับประทานอาหารมื้อใหญ่ ไม่นอนทันทีหลังรับประทานอาหาร หากมีอาการให้รีบนั่งพัก และอยู่ในที่ที่อากาศถ่ายเท ควรงดการทำกิจกรรมหนักๆควรไปพบแพทย์เมื่อมีอาการแน่นอกแบบโรคหัวใจดังกล่าวไป เหนื่อยง่ายมากขึ้น ตัวบวม ไอมาก นอนราบไม่ได้ จุกแน่นอกมากขึ้นเรื่อยๆ อาเจียนมาก แสบร้อนท้อง